**Nu am cuvinte...**

*Camelia Ardelean*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu am cuvinte, astăzi, să descriu

În amănunt, ce simte un mort-viu,

Câte zăpezi în suflet i s-au strâns

Ori avalanșe de tăceri și plâns,

Câte arome de necunoscut,

Pe geana sorții i s-au așternut,

Ce reverii la Iad l-au condamnat

Și-n întuneric l-au abandonat,

Cum s-a dezis de-un conținut abstract,

Când cu destinul a semnat contract

Și, pendulând cu rânjet de bufon,

S-a rătăcit, stupid, în abandon,

Iar într-o viață, jalnic i s-au scurs

Vetuste clipe, demne de recurs,

Febrile ore-n remușcări târzii,

Aleatoriile bucurii,

Cum l-a scăldat un vânt elegiac

Cu izul sumbru ori demoniac.

Nu am cuvinte, astăzi, să-i descriu

Dezamăgirea-n versuri, dar subscriu...